शरद बोले- पार्टी मैंने बनाई, मैं इसका अध्यक्ष; श्रीलंका वर्ल्ड कप के लिए क्वालिफाई
Dainik Bhaskar Morning News and Latest Headlines; Here are today's top stories for you On Dainik Bhaskar. अजित पवार 5वीं बार महाराष्ट्र के डिप्टी CM बने: 31 महीने में तीसरी बार शपथ ली - गुजरात के 7 जिलों में बाढ़ जैसे हालात: 30 घंटे में 10 लोगों की मौत - यूनिफॉर्म सिविल कोड, कांग्रेस बोली-सबकी सहमति जरूरी:मायावती
नमस्कार,
कल की बड़ी खबर महाराष्ट्र की सियासत की रही। यहां की मुख्य विपक्षी गठबंधन MVA (महा विकास अघाड़ी) का हिस्सा रही NCP में बड़ी फूट हुई। अजित पवार ने 40 विधायकों के साथ शिंदे सरकार में शामिल होने का दावा किया। उन्होंने पार्टी के नाम और सिंबल पर भी अधिकार जताया है। वहीं NCP के संस्थापक शरद पवार का कहना है कि अजित ने मुझे धोखा दिया, उन्हें जनता जवाब देगी।
लेकिन कल की बड़ी खबरों से पहले आज के प्रमुख इवेंट्स, जिन पर रहेगी नजर...
अब कल की बड़ी खबरें...
1. अजित पवार 5वीं बार महाराष्ट्र के डिप्टी CM बने; NCP के 8 विधायक भी मंत्री बने
NCP नेता अजित पवार ने महाराष्ट्र के डिप्टी पद CM की शपथ ली। उनके साथ 8 विधायक भी शिंदे सरकार में मंत्री बने। अजित 5वीं बार महाराष्ट्र के डिप्टी CM बने हैं। उन्होंने NCP और सिंबल पर दावा किया है। वहीं NCP अध्यक्ष शरद पवार ने कहा कि मैंने पहले भी बगावत झेली है, मुझे चिंता नहीं। पार्टी मैंने बनाई है, मैं इसका अध्यक्ष हूं। शरद पवार के नेतृत्व में 5 जुलाई को पार्टी की मीटिंग बुलाई गई है। नवंबर 2019 में अजित पवार ने भाजपा सरकार में डिप्टी C पद की शपथ ली। सरकार केवल 80 घंटे चली थी।
ये खबर अहम क्यों है: महाराष्ट्र की 288 विधानसभा सीटों के लिए अगले साल अक्टूबर में चुनाव होने हैं। इसके छह महीने पहले आम चुनाव होंगे। अजित के सरकार में शामिल होने के बाद सीएम एकनाथ शिंदे ने कहा कि हम विधानसभा और लोकसभा चुनाव में पहले से ज्यादा सीटें जीतेंगे। NCP के फिलहाल 44 विधायक हैं, जिनमें अजित 40 विधायकों के साथ का दावा कर रहे हैं। राज्यसभा में NCP के 4 सांसद हैं।
पूरी खबर यहां पढ़ें...
2. मानसून ने 6 दिन पहले देश को कवर किया; गुजरात के 7 जिलों में बारिश से बाढ़ जैसे हालात
दक्षिण-पश्चिम मानसून 2 जुलाई को राजस्थान, हरियाणा और पंजाब के बचे हुए हिस्सों में भी पहुंच गया। इसी के साथ मानसून ने सामान्य तिथि 8 जुलाई से 6 दिन पहले ही पूरे देश को कवर कर लिया है। गुजरात के 7 जिलों में भारी बारिश के चलते बाढ़ जैसे हालात हैं। जूनागढ़, कच्छ, जामनगर, वलसाड, मेहसाणा, सूरत और नवसारी में लोगों को रेस्क्यू करने के लिए SDRF और एयरफोर्स लगाई गई है।
ये खबर अहम क्यों है: आज मौसम विभाग ने बिहार, उत्तराखंड, पश्चिम बंगाल, महाराष्ट्र, गुजरात, 16 राज्यों में भारी बारिश का अलर्ट जारी किया है। 2 जुलाई तक देश में 180 मिमी बारिश होनी चाहिए थी, लेकिन 166 मिमी ही हुई है। ये सामान्य से 8% कम है। उत्तर-पश्चिम भारत में सामान्य से 45% अधिक बारिश हुई है। दक्षिण भारत में 46% कम बारिश हुई है। मध्य भारत में 2% , जबकि पूर्वी और पूर्वोत्तर राज्यों में 17% कम बारिश हुई है।
पूरी खबर यहां पढ़ें...
3. दिल्ली में मंदिर-मजार पर चला बुलडोजर; हनुमान जी की पूजा की, फिर अतिक्रमण हटवाया
दिल्ली के भजनपुरा इलाके में CRPF और दिल्ली पुलिस की निगरानी में एक हनुमान मंदिर और मजार को हटाया गया। लोक निर्माण विभाग ने सड़क चौड़ी करने के ये कार्रवाई की। मंदिर हटाने से पहले एडिशनल DCP सुबोध गोस्वामी ने हनुमान जी की पूजा भी की। कार्रवाई के दौरान पूरे इलाके की ड्रोन से निगरानी भी की गई।
ये खबर अहम क्यों है: कार्रवाई का पहले विरोध हुआ था, जिसे देखते हुए सुरक्षाबलों को विशेष तौर पर तैनात किया गया था। स्थानीय लोगों के सहयोग से दोनों धार्मिक स्थलों को शांतिपूर्ण ढंग से हटा दिया गया। दोनों स्ट्रक्चर आपसी सहमति से हटाए गए। मंदिर के पुजारी ने खुद ही मूर्तियों को गाड़ी में रखा। उधर, दिल्ली सरकार में PWD मिनिस्टर आतिशी ने इस कार्रवाई का विरोध किया है।
पूरी खबर यहां पढ़ें...
4. फ्रांस में हिंसा के 5वें दिन 700 लोगों की गिरफ्तारी; प्रदर्शनकारियों का मेयर के घर पर हमला 
फ्रांस में 17 साल के लड़के की पुलिस के हाथों हत्या के बाद हिंसा जारी है। 5वें दिन पुलिस ने 700 प्रदर्शनकारियों को गिरफ्तार किया है। हिंसा वाले नेन्तेरे शहर में दंगाइयों ने मेयर के घर पर हमला कर दिया। उनकी पत्नी गंभीर रूप से घायल हो गईं।
ये खबर अहम क्यों है: फ्रांस की राजधानी पेरिस के सब-अर्बन एरिया नेन्तेरे में 27 जून को 17 साल के लड़के नाहेल को ट्रैफिक सिग्नल पर न रुकने के बाद पुलिस ने गोली मार दी थी। इसके बाद से हिंसा जारी है। देश भर में 40 हजार पुलिसकर्मी तैनात है। 1700 प्रदर्शनकारियों को गिरफ्तार किया गया है। इनमें से ज्यादातर प्रदर्शनकारी टीनएजर्स हैं। हिंसा की वदह से राष्ट्रपति इमैनुएल मैक्रों को जर्मनी दौरा टालना पड़ा है।
पूरी खबर यहां पढ़ें...
5. श्रीलंका ने वर्ल्ड कप के लिए क्वालिफाई किया; 2 नवंबर को भारत से हो सकता है मुकाबला
1996 की वर्ल्ड चैंपियन श्रीलंका ने वनडे वर्ल्ड कप के लिए क्वालिफाई किया है। टीम ने क्वालिफायर में जिम्बाब्वे को 9 विकेट से हरा दिया। वह टूर्नामेंट में जगह बनाने वाली 9वीं टीम है। वर्ल्ड कप में श्रीलंका और भारत का मुकाबला 2 नवंबर को वानखेड़े स्टेडियम में हो सकता है। हालांकि फिक्स शेड्यूल क्वालिफायर खत्म होने के बाद ही तय होगा।
ये खबर अहम क्यों है: वर्ल्ड कप के सभी मुकाबले भारत में ही खेले जाएंगे। ऐसा पहली बार है, जब इंग्लैंड के अलावा किसी देश को वर्ल्ड कप के सभी मैचों की मेजबानी मिली है। इंग्लैंड अब तक 4 बार वर्ल्ड कप के सभी मैचों की मेजबानी कर चुका है। टूर्नामेंट के लिए 10 शहरों को शॉर्टलिस्ट किया गया है। इनमें पुणे, मुंबई, धर्मशाला, कोलकाता, अहमदाबाद, हैदराबाद, बेंगलुरु, लखनऊ, दिल्ली और चेन्नई शामिल हैं।
पूरी खबर यहां पढ़ें...
कुछ अहम खबरें हेडलाइन में…
अब खबर हटके...
गर्मी से परेशान पाकिस्तान के डिफेंस मिनिस्टर नहर में कूदे; इनकी उम्र 73 साल 
पाकिस्तान के डिफेंस मिनिस्टर ख्वाजा आसिफ ने गर्मी से राहत पाने के लिए एक ब्रिज से छलांग लगा दी। हालांकि 73 साल के आसिफ ने किसी नदी में नहीं नहर में छलांग लगाई। उन्होंने काफी देर तक ठंडे पानी में तैराकी का लुत्फ लिया।
अपने बयानों की वजह से चर्चा में रहने वाले आसिफ ने कुछ महीने पहले पाकिस्तान को ‘ऑलरेडी डिफॉल्ट नेशन’ कह दिया था। बाद में प्रधानमंत्री शाहबाज शरीफ ने उन्हें फटकार भी लगाई थी। पढ़ें पूरी खबर...
भास्कर की एक्सक्लूसिव स्टोरीज, जो सबसे ज्यादा पढ़ी गईं…
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...